gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl es gl gl gl gl gl gl gl gl gl gl gl gl gl gl gl pt gl pt zh en sv fr de de gl gl gl gl gl gl gl es gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - Portugal legaliza o matrimonio homosexual, mais sen dereito de adopción
Xoves, quinta feira, 06 de outubro de 2022
O proxecto de lei, aprobado en Consello de Ministros, será sometido a votación en xaneiro e contará coa maioría de esquerdas como garantía.
Portugal acaba de sumarse a un aínda reducido listado de países que xa incorporaron o matrimonio entre persoas do mesmo sexo nas súas lexislacións. Logo de Holanda (2000), Bélxica (2003), o Estado Español (2005), Canadá (2005), Suráfrica (2006), Noruega (2008) e Suecia (2009), o goberno portugués deu luz verde aio proxecto de lei que permitirá o matrimonio civil de homosexuais.
Con todo, o documento non inclúe a posibilidade de adoptar por parte das parellas do mesmo xeito. Aínda máis, o Consello de Ministros aprobou unha disposición legal para denegar explicitamente este dereito aos gais. A proposta para a legalización deste tipo de unións partiu do Partido Socialista (PS), quen argumentou, non obstante, que a adopción non se incluíu no proxecto porque non formaba parte do programa electoral.
A favor e en contra
Cando a proposta de lei do goberno socialista chega até a Asemblea da República, contará previsibelmente co apoio de toda a esquerda, que integran o Partido Comunista (PCP) e o Bloco de Esquerda (BE), ademais do Partido Socialista (PS). Este último conta con 97 dos 230 deputados da Asemblea e sacará adiante a lei cos 31 que suman os comunistas e os do Bloco, únicos partidarios abertamente de dar dereito de adopción ás parellas homosexuais.
Pola contra, o principal partido da oposición, o Partido Social Demócrata (PSD) e mailo democristiano (CDS-PP), con 81 e 21 deputados respectivamente, votarán previsibelmente en contra. A futura lei deberá ser sancionada tamén polo presidente da República, o conservador Aníbal Cavaco Silva (antigo líder do PSD), quen podería atrasar a norma, pedir modificacións e mesmo sometela ao ditame do Tribunal Constitucional, xa que algunhas voces do ámbito conservador aseguran que esta mudanza legal iría contra a propia Constitución portuguesa.
Hai que subliñar que o mesmo PS rexeitou na pasada lexislatura aprobar unha reforma semellante, cando contaba coa maioría absoluta. Dous proxectos de lei que contemplaban legalizar o matrimonio homosexual presentados polo Bloco de Esquerda e Os Verdes non saíron adiante ante a negativa do partido de Sócrates. Daquela, o primeiro ministro xustificou a decisión asegurando que había outras prioridades na axenda política. Porén, achacóuselle entón falta de valentía ante a proximidade dos comicios electorais.
Pola súa parte, os colectivos de defensa dos homosexuais felicítanse da medida mais lamentan que non incorpore o dereito á adopción. A Asociación da Gays, Lesbianas e Bisexuais (ILGA) cualificou a proposta de "histórica" e subliñou que "pon fin á discriminación do acceso ao matrimonio". Mais o movemento Panteras Rosas considerou "covarde" a medida por non contribuír á igualdade en todos os eidos e recordan que a imposibilidade de adopción non ten precedente ningún en outros países que aprobaron unha lexislación semellante.
Código Civil vai ter um novo articulado para impedir adopção por casais homossexuais (Público)
Bancada socialista dividida na recusa de adopção (Diario de Notícias)
Não é certo que BE vote a favor de casamento "gay" (Jornal de Notícias)
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto